Shakes & Fidget (komiks)

Pre internetovú hru, pozri Shakes & Fidget (počítačová hra).

Shakes & Fidget je parodický komiks na hru World of Warcraft autorov Oscara Panniera a Marvina Clifforda, vychádzajúci pôvodne v nemčine. Popisuje príhody malého kúzelníka Fidgeta, ktorý nevie príliš dobre čarovať a trochu nemotorného bojovníka Shakesa. Vďaka ich hlúposti sa stretávajú, Shakesovi utiekla armáda, ktorú absolútne demotivoval keď ju viedol do bitky proti Horde. Spoločne sa vydávajú pátrať po kúzelnej hube holohlávke, ktorá svojho majiteľa obdarí veľkou mocou.

 Postavy 
Fidget je gnóm, ktorý nevie príliš dobre čarovať, vlastne je to dokonalý smoliar. Keď sa ho začne niekto dôkladne vypytovať, je schopný sa rozplakať a prezradiť všetko, čo vie. Fidget zo všetkého najviac túži urobiť skúšku z Blinku, teda teleportovania aby sa stal uznávaným kúzelníkom, a aby ho vlastný otec prestal zavrhovať. Páčia sa mu malí Murloci. Má bratov Fedgeta - tuláka a Kukka - kúzelníka.
Shakes je ľudský bojovník, ktorý predtým viedol armádu Aliancie do boja proti orkom, ale tá mu pred bojom utiekla. Je trochu obmedzený a strieda bláznivú odvahu so zbabelosťou. Má slabosť pre nočné elfky. Má brata Patricka, taktiež bojovníka.
Fedget je gnóm, ako jediný z rodiny je tulák (všetci ostatní sú čarodejníci). Je to darebák a brat Fidgeta a Kukka. Má sivé ľahké kožené brnenie, 2 dýky, modré rukavice a čierne vlasy. Neskôr sa stane učiteľom padúšstva.
Kadosh je kňaz v tieňovej forme a najlepší kamarát Fedgeta. Hovoria o sebe, že sú tak zohratá dvojka, že od nikoho nechcú pomoc.
Brock je orkský vojak.
Kumpl je orkský vojak. Najskôr ukradne Shakesovi a Fidgetovi tajuplnú mapu, ktorá mu ale privodí smolu a tak musí nájsť Shakesa a Fidgeta, aby sa zbavil kliatby.
Kukk je brat Fidgeta a Fedgeta a taktiež gnóm, ktorý vie čarovať oveľa lepšie, než jeho brat Fidget, preto už dávno zložil skúšku z Blinku. Vždy, keď sa Fidget snaží skúšku urobiť, tak sa mu posmieva. Raz v aukčnom dome súťažil s Fidgetem o kúzelnú fľaštičku, ktorú ale prehral, pretože Fidget stavil 100 zlatých dukátov a on len 6. Má žltú róbu a zelené vlasy.
Koncentra je napoly elfka a napoly duch, do ktorého sa každý zamiluje. Zamilovali sa do nej aj Shakes a Fidget a pri pohľade na ňu sa prestali sústrediť.
Patrick je démonický bojovník o veľa agresívnejší a silnejší, ako jeho brat Shakes.
Ragnaros je ohnivý lord, proti ktorému bojujú často rôzne skupinky bojovníkov a keď ho porazia, tak sa stiahne pod lávu. Po ich odchode sa opäť vynorí a čaká na ďalšie zoskupenie bojovníkov, je totiž nesmrteľný.
Daniel je človek vlastniaci krčmu v meste.
Bob je duch, ktorý má za úlohu vzkriesiť každého, kto zomrie. Veľmi často oživuje Shakesa a Fidgeta špeciálnym kladivom. Má lenivú povahu.
Švubarekaciusl je duša. Jeho predošlé telo bolo príliš slabé, aby unieslo všetku jeho moc. A preto uzavrel najväčšiu časť svojej moci do artefaktu, ktorý Fidget našiel a zmocnil sa ho. Našťastie ho zachránil Shakes výmenou bájnej holohlávky, ktorú sa chystal už začarovaný Fidget zjesť, za zvláštne huby, ktoré Fidget často zbiera.
Flitz je Shakesova korytnačka, našiel ju, keď si prezeral vrecká od nohavíc. Vtelí sa do nej duša Švubarekaciusla hneď potom, ako opustí telo Fidgeta.
Blurky je malý, zlý murlok, ktorý sa tvári ako rozkošný maznáčik, ale v skutočnosti má plán získať mocný artefakt od Shakesa a Fidgeta, ktorí ho nemajú. Je pod ochranou svojho silného ogra.
Hellmond je Blurkyho ogr (vyzerá ako sumo zápasník), je neobyčajne silný. Urobí všetko, čo mu Blurky povie a prezliekol sa za elfku.
Luigi je poskok liehvara, ktorý chce späť peniaze od zadĺženého Shakesa a Fidgeta.
Kerl je podivný človek, ktorý prenasleduje Shakesa a Fidgeta a prijíma od nich príkazy.
Dr. Abawuwu je človek a stvoriteľ človekodlaka. Pomôže Shakesovi zbaviť sa jeho vlkodlačej formy. Keď ho totiž človekodlak uhryzol, Shakes sa zmenil späť na človeka.

Kategória:Komiksy